Janry

Jean-Richard Guerts (født 2. oktober 1957 i Jadotville i Katanga-provinsen i det daværende Belgisk Kongo), bedre kjent under psevdonymet  Janry, er en belgisk tegneserieskaper som sammen med kollegaen og studiekameraten Tome (psevdonym for Philippe Vandevelde) særlig har gjort seg kjent ved sitt arbeid på den legendariske tegneserien Sprint, samt at de har skapt avleggerserien Lille Sprint. Til å begynne med samarbeida de om både tekst og tegninger, men fra 1987 fikk Tome ansvaret for tekst, mens Janry tok seg av tegningene. 

Janry starta karrieren som assistent for Francis, Greg, Turk, De Groot og især Dupa. I 1979 begynte han sammen med Tome å bidra til magasinet Spirou og overtok etter få år magasinets tittelserie Sprint etter Nic og Cauvin. Tome og Janry hadde ansvaret for denne serien fram til 1998 og rakk å utgi 14 album, samt at de i tillegg etterhvert kom til å jobbe med avleggerserien Lille Sprint.

Referanser 

Belgiske tegneserieskapere
Personer fra Katanga
Personer fra Brussel
Fødsler i 1957